ועדת הכלכלה, כנסת 25, פרוטוקול מספר 46, 2023-03-12 00:00

דוד ביטן: אני פותח את הישיבה על מצב ענף ההטלה

דוד ביטן:  ישבתי עם שר האוצר, והוא מבקש יותר זמן בנושא ההסכמים החקלאיים

דוד ביטן:  חבר הכנסת אלון שוסטר רוצה להתייחס לזה

אלון שוסטר: חבר הכנסת דנינו ואני סיכמנו שאנחנו מקבלים שבועיים כדי לבדוק מה קורה

אלון שוסטר:  הייתי בקשר עם אנשי האוצר וצר לי להגיד: האוצר רוצה לדבר על נושא ענף הצומח לאחר שיאושר התקציב; כלומר, ביוני

דוד ביטן: זה חלק מחוק ההסדרים, אז איך אפשר לדבר על זה רק אחרי?     

אלון שוסטר: הם טוענים שיש תקציב, אבל אנחנו יודעים שהתקציב הזה לא ייצא למה שצריך ולא יועמד לרשות משרד החקלאות

אלון שוסטר:  הם רוצים לשמור את הכסף, כביכול במשרד החקלאות, אבל בעצם בידיים שלהם

אלון שוסטר:  המכסים פרוצים והתמיכות לא קיימות כבר מעל לשנה

אלון שוסטר:  ההצעה שלי היא לקבוע פגישה, אפילו מצומצמת: שלך, של סגן השר ושל הח"כים יחד עם האוצר, ולא להסכים למריחת זמן

דוד ביטן: אני רוצה להבין: יש הסכם בין החקלאים לבין האוצר, שנמצא עדיין בדיונים, שקשור לפיצויים שניתנים בעקבות ביטול המכסים

דוד ביטן:  נכון?      

אלון שוסטר: נכון

דוד ביטן: זה קשור לפיצויים שניתנים בעקבות ביטול המכסים והתמיכות?      

אסף לוי: התמיכה

דוד ביטן: וזה מתקדם למשהו? או שגם זה מתעכב?     

אסף לוי: גם איתנו לא מוכנים לדבר; לא על המנגנון ולא על איך לחלק

אסף לוי:  לכן ביקשנו את עזרת הוועדה

דוד ביטן: זה לא קשור להגנת הצומח? זה משהו נוסף?     

אסף לוי: זה בנפרד

דוד ביטן: יש בעיה בענפי הצומח? הגנת הצומח היא נושא שצריך להסדיר אותו

דוד ביטן:  נדמה לי שהצלחנו להגיע להסכמות

אסף לוי: במסגרת חוק ההסדרים הגענו להסכמות עם האוצר, וכרגע זה לא מהווה חסם להמשך הדיון

דוד ביטן: יש תקציב מיוחד לעניין של הגנת הצומח?      

אסף לוי: הגנת הצומח זה הסדרה רגולטורית

אסף לוי:  התקציב הוא כנגד הפחתת המכסים, וכדי לתת לחקלאים אפשרות להתמודד ולהתחרות כנגד הייבוא

דוד ביטן: שר האוצר אמר לי שאתם מסכימים לדחות את זה

דוד ביטן:  זה נכון?     

משה אבוטבול: היה דיון באוצר, ובו אני חושב שהשגנו יותר מרווחים לצוות המקצועי שלנו; שהוא יקבל החלטות מסוימות לגבי סוגים של ירק מסוים: מתי להעלות? מתי להוריד? מתי לשלב את זה? ולא להיות סגורים דווקא למוצר מסוים

דוד ביטן: רוב הטענה היא שהתקציב עולה ושנותנים להם 150 מיליון ₪ במקום 780 מיליון ₪

דוד ביטן:  הוא אומר שאתם הסכמתם שהדיון הזה יהיה אחרי התקציב

משה אבוטבול: מבחינתנו, אנחנו נעמדנו על הרגליים האחוריות

משה אבוטבול:  הם יודעים את זה

משה אבוטבול:  גם בפגישה שלנו עם השר דיכטר הודענו בצורה הברורה יותר שאנחנו מבקשים, מעבר לנושא התקצוב, גם את המרווח לווסת, על פי הצרכים המקצועיים של המשרד

אסף לוי: בדיון שהיה בין השרים, גם שר האוצר אמר שהוא רואה לנכון שאנחנו, הצוות המקצועי במשרד, נקבע איך לחלק

משה אבוטבול: לא ביקשנו להעלות

משה אבוטבול:  ביקשנו שנקבל קצת יותר החלטות אחראיות ומקצועיות על הסכום שלנו, כי יש דברים שמשתנים בעקבות עונה כזו או אחרת

משה אבוטבול:  נמצא כאן אלון, שהיה פעם שר ויודע בדיוק איך דברים משתנים ברגע האחרון

משה אבוטבול:  צריך לתת את האפשרות לצוות המקצועי, שטוב בזה יותר מאשר משרד האוצר

משה אבוטבול:  אמרנו לנערי האוצר היקרים: אתם אלופים במספרים, אבל פחות בבטטה, בבנדורה וכו'

דוד ביטן: אתם יכולים להגיש מסמך; הרי אתם יודעים מה החקלאים רוצים, ואתם מייצגים אותם בעניין הזה של הפיצויים, נכון?      

אסף לוי: אנחנו לא מייצגים אותם

אסף לוי:  אנחנו נותנים את דעתנו המקצועית

דוד ביטן: אתה יכול להביא לנו נייר ובו כתוב מה אתם רוצים ואיך אתם דורשים את זה? ואז נעשה פגישה

אסף לוי: כן

דוד ביטן: אני לא יודע למה הם רוצים את זה רק אחרי התקציב

דוד ביטן:  זה מאוד מדאיג אותי

אלון שוסטר: זה מאוד ברור: כי הכוח של הוועדה של הכנסת ושל ועדת הכספים יהיה יותר קטן

משה אבוטבול: אני לא בטוח שהשר סמוטריץ' ירצה להיות בסכסוך מעמיק עם השר שלנו, דיכטר, כי באנו בסך הכל עם תביעות צנועות וצודקות

דוד ביטן: תביאו לנו נייר כשאתם כבר יודעים מה האוצר רוצה

דוד ביטן:  תביאו משהו שכבסיס עליו נוכל לסיים את העניין, ואז נראה אם אפשר להגיע ל-780 מיליון ₪ האלה

אלון שוסטר: אוכל להתייחס לנושא? קודם כל, אני מודה ליו"ר על המשך הרצף של הדיונים, לא רק בחקלאות

אלון שוסטר:  בנושא ענף ההטלה: אני חושב שבדומה לענף החלב, זו הוכחה מצוינת עבור האוצר, שנפקדים כאן, שאפשר להגיע להבנות

דוד ביטן: נמצא איתנו בזום נציג האוצר

אלון שוסטר: בעניין העקרוני

אלון שוסטר:  הם לא מגיעים להבנות בעניין הגנת הצומח ומנסים לכופף ידיים, כשגם בחלב וגם בהטלה אנחנו הגענו להבנות, אפילו שזה לא היה פשוט

דוד ביטן: מועצת הלול אומרים לי שכבר יש להם הסכם עם המדינה

אלון שוסטר: יש הבנות מאוד ברורות שצריך להעמיק ולחדד: ראשית, לאפשר את קידום ההסדרים של הרפורמה

אלון שוסטר:  הרפורמה מבססת את איכות החיים ביישובים הכפריים, בעיקר במושבים; היא דואגת לרווחת בעלי הכנף ולדרישות הצרכנים, שדורשים את רווחתם של בעלי הכנף; והיא דואגת לפרנסת הלולנים הוותיקים, אותם האנשים שעלו הרבה פעמים אל ההר ואל הגבול, באופן ראוי וסביר

אלון שוסטר:      נושא חשוב לא פחות שקשור לעניין הוא שמירה על שלוחת ההטלה במשקים הפרטיים במושבים, ולא להיגרר לריכוז הענף הזה בידי קבוצה קטנה של אנשים

אלון שוסטר:  אם זה יקרה – אנחנו נאבד את ההיגיון של חוק הגליל; של התמיכה החשובה מאוד במי שיושב בקצווי הארץ ועל הגבול

אלון שוסטר:  עד כאן

דוד ביטן: כן

דוד ביטן:  עופר

עופר כסיף: שלום לכולם

עופר כסיף:  תודה על הדיון החשוב הזה

עופר כסיף:  אני רוצה לבקש האצה של יישום ההחלטות של ההסכם שכבר התקבלו

עופר כסיף:  כלומר, שהחיסול המוחלט של לולי העינויים - - -     

דוד ביטן: יש תקציב לזה, לא מחלקים אותו לאנשים

עופר כסיף: נכון

עופר כסיף:  כשאני מדבר על ההאצה, אני מדבר על שני דברים: א', שלא יתנו ארכה, בטח לא נוספת, להמשך השימוש בלולי העינויים

עופר כסיף:  מעבר לכך, יש עוד כמה דברים: הדבר הראשון הוא להוציא לפועל את מה שכבר הוסכם עליו – להעביר את התקציב בפועל

עופר כסיף:  הרי כבר הוחלט להעביר את התקציב המתאים, כדי שאפשר יהיה לעבור כמה שיותר מהר ללולים הנורמליים

עופר כסיף:       הדבר השני הוא הנושא של סימון הביצים לפי סוג הלול - - -     

דוד ביטן: מה זה הסימון הזה?     

בן עיון: אתה רוצה לחסל את החקלאים? זה מה שאתה עושה

עופר כסיף: אף אחד לא רוצה לחסל את החקלאים, להיפך

עופר כסיף:  בעולם נהוג לסמן את הביצים לפי סוג הלול שממנו הן מגיעות: האם הן מגיעות מכלובים, מלולי חופש וכן הלאה

דוד ביטן: נותנים תקציב לזה, אז שיעשו

עופר כסיף: בניגוד למה שאמר האדון, מבחינתי המטרה היא אחת: לחזק את החקלאות ואת החקלאים בישראל

עופר כסיף:  אני לא רואה את זה כמנוגד לשמירה על זכויות בעלי חיים, להיפך; אני חושב ששמירה על רווחת בעלי החיים משרתת את החקלאים, וכמובן שגם ערכית זה נכון, ומשרתת גם את הצרכנים, שמבחינה בריאותית – האיכות של מה שהם מקבלים משתפרת כאשר תנאי הגידול של בעלי החיים משתפרים

עופר כסיף:  הכל משתלב יחד

עופר כסיף:  צריך שיהיה מתווה מסוים כדי שמצד אחד, גם רווחת בעלי החיים תשתפר משמעותית - - -     

בן עיון: לנו לא הייתה אף פעם התנגדות לנושא הזה

עופר כסיף: 	 	אני חושב שהאינטרס של החקלאים צריך להיות אותו אינטרס שיש גם לנו

עופר כסיף:  אנחנו מנסים להגן על החקלאות

עופר כסיף:  לעניות דעתי, החקלאות נפגעה

דוד ביטן: אני זוכר שהיה דיון של ועדת הכלכלה כשהייתי יו"ר הקואליציה, לפני כחמש שנים, בדיוק על העניין הזה

דוד ביטן:  המדינה התקדמה

דוד ביטן:  אני שאלתי את האנשים שרצו, והם אמרו שבכלל לא צריך לולים כי אין את צער בעלי החיים שעליו אתה מדבר

דוד ביטן:  שאלתי את החבר'ה שרצו את זה: "אם אנחנו לא מגדלים פה הטלה בכלל, מאיפה קונים?"

דוד ביטן:  הם אמרו לי: "מטורקיה"

דוד ביטן:  אמרתי להם: "בטורקיה יש הגנה על בעלי חיים? גם אין"

דוד ביטן:  אז לכן התקדמנו

דוד ביטן:  האוצר כבר שם תקציב, 380 מיליון ₪, ועוד 100 מיליון ₪ למי שרוצה לצאת מהענף בגלל כל מיני סיבות

דוד ביטן:  משום מה, הם לא מחלקים את זה

דוד ביטן:  לכן, אתה לא יכול דרוש שיהיה סימון מיוחד על הביצה, כי הם עדיין לא קיבלו את התקציב

קריאה: סימון ביצים נהוג בכל העולם

עופר כסיף: אני לא אמרתי שזה יהיה עכשיו

דוד ביטן: בוא נדבר על זה בוועדה בעוד שלוש-ארבע שנים

עופר כסיף: אתה לא מייצג נכונה את הדברים שאני אומר

עופר כסיף:  אני דיברתי כרגע על הרמה העקרונית; לא אמרתי שנעשה את זה מחר

אלון שוסטר: ברמה הטקטית, כולנו רוצים להגיע למצב של רווחת בעלי חיים, אין על כך ויכוח

אלון שוסטר:  מה שאני מבקש זה שבדרך לשם, בואו לא נסכסך שני יושבי פריפריה: התרנגולות והחקלאים

אלון שוסטר:  יש חקלאים ותיקים שצריך לאפשר להם את הזמן להגיע לאותם תנאים

אלון שוסטר:  אני מבקש מחבריי הטובים, הווטרינרים, לבנות רשימת זכויות קרדיטוריות: מי שלא עושה שום דבר – אחת דינו, לעומת מי שהתחיל להתקדם, לתכנן ולבצע

אלון שוסטר:  צריך לבוא עם רגש כלפי אותם אנשים, ויחד עם זאת, הכיוון צריך להיות חד משמעי

אלון שוסטר:  אני חושב שהרפורמה הזו היא חשובה וטובה לכולם

עופר כסיף: חשוב לי להדגיש, אל מול מה שאמר היו"ר: אני מסכים עם מה שאומר חבר הכנסת שוסטר

עופר כסיף:  הכוונה היא לא שמחר בבוקר - - -     

דוד ביטן: הבנתי

דוד ביטן:  רק רציתי להבהיר לאלה שאמרו שזו לא הכוונה

עופר כסיף: זו לא הכוונה

עופר כסיף:  הכוונה היא שזה יהיה על סדר היום

דוד ביטן: זה על סדר היום

דוד ביטן:  נתנו תקציב מיוחד לעניין כי מבינים את המשמעות שלו

עופר כסיף: דבר נוסף שעשוי לשחק עוד יותר לטובת החקלאים המקומיים הוא שיבטלו פטור ממכס, אם יש בכלל או אם יהיה, על ייבוא של ביצים מכלובים

דוד ביטן: לא חייבים לבטל פטור, אלא פשוט למנוע ייבוא

עופר כסיף: עוד יותר טוב

דוד ביטן: חברת הכנסת פרידמן

יסמין פרידמן: תודה, אדוני היו"ר

יסמין פרידמן:  ראשית, אני חייבת לתקן אותך: טורקיה היא אחת המדינות הכי מתקדמות בשמירה על רווחת בעלי החיים

יסמין פרידמן:  הלוואי על מדינת ישראל להיות קרובה לכך; זוהי אחת השאיפות שלי

קריאה: הגידול בטורקיה הוא בכלובים

יסמין פרידמן: טורקיה מאוד מתקדמת

יסמין פרידמן:  אני לא רוצה לגזול זמן מהחקלאים, כי בסך הכל באנו לשמוע אותם, אבל חשוב לי לומר שבקדנציה הקודמת ישבתי פה יחד עם כולם, שעות על גבי שעות, עד שנקבעו התקנות למטילות

יסמין פרידמן:  יש 10-12 מיליון תרנגולות מטילות, שתנאי המחייה שלהן הם 350 סמ"ק; פחות מדף A4

יסמין פרידמן:  החשש היחידי שלי, ולשמו אני כאן, הוא שאחרי 12 שנים שבהן חיכינו לתקנות למטילות – יהיה צורך לפתוח אותן מחדש

יסמין פרידמן:  על זה באתי להגן

דוד ביטן: למה שיהיה צורך לפתוח אותן מחדש?     

יסמין פרידמן: אני בטוחה שירצו דחייה ושינויים

בן עיון: רוצים פרנסה, זה הכל

יסמין פרידמן: הפרנסה שלכם חשובה לי ואתם צריכים לקבל את כל הכלים והכסף שמגיעים לכם

יסמין פרידמן:  יש פה 120 חברי כנסת שירצו להגן עליכם, אבל יש מעט מאוד אנשים בבית הזה שבאים להגן גם על בעלי החיים

יסמין פרידמן:  שנתיים של מטילות הן שנתיים של גיהינום, שבסופן מחשמלים אותן

יסמין פרידמן:  מישהו צריך לחשוב גם על זה ולראות גם את זה

יסמין פרידמן:  אני מכבדת אתכם; אני חושבת שהחקלאות בארץ היא אחד מהדברים הכי חשובים, והעתיד אומר שאסור לנו להסתמך על ייבוא בשום דבר, בטח ובטח לא במשלוחים חיים

יסמין פרידמן:  משרד החקלאות עבד קשה כדי להגיע להסכמים לגבי התקנות האלו

יסמין פרידמן:  הן הגיוניות ויש לכם 15 שנים להיערך אליהן

בן עיון: אין לנו

יסמין פרידמן: אני חייבת לומר שהתקנות האלו הן משהו שאני אגן עליו בחירוף נפש

יסמין פרידמן:  זה חשוב לי ולעוד מיליון צמחונים וטבעונים מאחוריי, ואני באתי לייצג אותם

יסמין פרידמן:  תודה

דוד ביטן: התקנות שאת מדברת עליהן, חברת הכנסת פרידמן, הן בסמכות ועדת החינוך, ולא בסמכות שלנו

דוד ביטן:  בכלכלה דנו בנושא של מכסות ההטלה, לא של צער בעלי החיים

דוד ביטן:  בבקשה, סגן השר

משה אבוטבול: ראשית, אני רוצה להודות לך על הדיון החשוב הזה, דוד היקר, יו"ר הוועדה

משה אבוטבול:  הדיון הזה הוא דיון מאוד חשוב, והוא המשך ישיר למה שהיה לפני פחות משבוע: סיור ענק שהוציא השר דיכטר לצפון

משה אבוטבול:  היינו גם בדוב"ב ובמקומות הכי רחוקים

משה אבוטבול:  בשושן פורים, כשהרבה שומרים יכלו קצת להתרווח עם המשפחות שלהם,  אנחנו הגענו לסיור למקומות האלה עם כל הצוות המקצועי, ונפגשנו עם כמעט 100 חקלאים שהגיעו

משה אבוטבול:  חברת הכנסת פרידמן וחבר הכנסת עופר כסיף, פגשנו את בעלי הכנף ואת הלולים מכל הסוגים, אבל גם פגשנו את אלה שאין להם כנפיים והם לא מלאכים – הם בני אדם

משה אבוטבול:  אנחנו חייבים למצוא איך לעזור לחקלאים הללו, שאין להם כנפיים לצמוח

משה אבוטבול:       העזרה הזו חייבת לבוא לידי ביטוי

משה אבוטבול:  אנחנו לא יכולים קודם כל לדרוש מאנשים כספים שעדיין לא קיבלו; אין להם את התנאים המספקים כדי לקבל את הכספים

משה אבוטבול:  חלק מרשויות התכנון לא יכולות לתת להם את זה, כי עדיין לא מאורגנים בקצה במקומות אחרים

משה אבוטבול:  נוצר מצב כזה שאנחנו רוצים את זה, ואנחנו לא נחכה שימתינו את 15 השנים הללו

משה אבוטבול:       הכל התחיל באותה איגרת, כמו בפורים

משה אבוטבול:  אנחנו לא מבקשים לבטל את האיגרת, אבל כן צריך לרווח תאריכים לכמה דברים: קודם כל, לאפשר לאנשים לזרז את עצמם יותר, אבל מצד שני לתת להם את האפשרות

משה אבוטבול:  דבר נוסף, שהוא חשוב לא פחות, הוא שהאיגרת לא רלוונטית לאנשים בני 70-80, שאומרים: "עזוב אותי מכל הנושאים האלה

משה אבוטבול:  תן לי עוד גידול אחד או שניים ואני עוזב לגמרי את הענף"

משה אבוטבול:  זו לא חוכמה לתת לאדם פיצוי ולהגיד לו: "עזוב את הענף, לך הביתה ותקבל כסף"

משה אבוטבול:  זה הדבר האחרון שהיינו רוצים

משה אבוטבול:  חלק מאותם חקלאים יקרים, שאני רואה אותם פה ואני נזכר שהם היו איתנו, יושבים לנו על ציר הגבול ושומרים עלינו

משה אבוטבול:  בשנייה לאחר שהם ייצאו – ייכנסו לשם אנשים שלא צריכים להיות שם

משה אבוטבול:  איך כתוב? "הבור רק אין בו מים"

משה אבוטבול:  אין בו מים, אבל יש נחשים ועקרבים; ברגע שאין שם פעילות שלנו, נכנסים אחרים שלא רצויים, משתלטים על אותן קרקעות, ולך אחרי זה ותנסה לפנות אותם

משה אבוטבול:  לכן, חשוב לנו שכל החקלאים ימשיכו לעבוד שם

משה אבוטבול:      לא כל אחד רוצה להישאר במקצוע הזה; הרבה בורחים ממנו

משה אבוטבול:  הצעירים הולכים להייטק ולכל מיני מקומות אחרים; הם לא נשארים בענף

משה אבוטבול:  לכן, אנחנו חייבים לנהוג במשנה זהירות: מצד אחד, להגיע לאותה רווחה של בעלי הכנף - - -      

דוד ביטן: 	 למה משרד החקלאות לא - - -      

משה אבוטבול: כי הדברים גם כן מעוכבים

משה אבוטבול:  בגלל שהמפגש הזה ילד דברים טובים - - -     

דוד ביטן: כבוד השר, זה לא שיש למכון הווטרינרי שלכם כמה זמן שהוא רוצה, וגם לא לחקלאים

דוד ביטן:  את התקציב הזה תחלקו על מנת שתוכלו לעשות את העבודה

דוד ביטן:  כמה זמן אתם מחזיקים את הכסף?     

אסף לוי: לא הרבה

אסף לוי:  ההסכם נחתם ביוני 2022

דוד ביטן: אז תחלקו אותו לאנשים

דוד ביטן:  לא ייתנו לכם כל הזמן ארכה ועוד ארכה

אסף לוי: אדוני, הכסף לא הולך לאיבוד

דוד ביטן: מה זה משנה שהוא לא הולך לאיבוד? אתם מחזיקים אותו בקופה של האוצר?      

אסף לוי: לא

דוד ביטן: מה התאריך האחרון בתקנות?      

אסף לוי: בתקנות אין תאריכים

אסף לוי:  בתקנות של רווחת המטילות יש כמה תאריכים: ללולים מוסדרים היום, שנמצאים ברישוי עסקים, וללולים שיש להם 750 ס"מ למטילה, יש 15 שנים; מאוקטובר 2022 ועד שנת 2037

אסף לוי:  הבעיה היא שהחברים החשובים שיושבים על גבול לבנון הם אלה שמגדלים בלולים הקטנים, וכבר החל מעוד שנה וחצי הם יהיו בבעיה

דוד ביטן: למה הנושא הזה תקוע?     

אסף לוי: הנושא של התמיכה לא תקוע

אסף לוי:  הממשלה הקודמת ניסתה לקדם את נוהל התמיכה ואת הקריטריונים ללא עיקרי הצוות המקצועי וללא המגדלים

דוד ביטן: מי ניסה לקדם את זה? האוצר?     

אסף לוי: אני אסביר הכל

אסף לוי:  הקריטריונים לא נקבעו בשיתוף המגדלים או בשיתוף אנשי המקצוע, והיום מנהלת ההשקעות במשרד החקלאות עובדת על נוהל התמיכה

אסף לוי:  אחר כך הם ייצאו ל-RFI, כדי שגם עמדת החקלאים תישמע

אסף לוי:  במקביל, אנחנו עובדים על התקנות של הפרישה, כדי שמי שעומדת בפניו ההחלטה האם להשקיע או לפרוש - - -      

דוד ביטן: 	כמה זמן ייקח כל הסיפור?     

אסף לוי: אני מאמין שנסיים את השניים בטווח השבועיים-שלושה הקרובים

אסף לוי:  כמובן שהשר, המנכ"ל וסגן השר צריכים לתת את עמדתם ואת המדיניות

אסף לוי:  אנחנו, אנשי המקצוע, עובדים עכשיו על הנושא בשיתוף - - -      

דוד ביטן: לסיים את ההנחיות? שהם יקבלו אותן כדי להעיר הערות?      

אסף לוי: על הכל

אסף לוי:  אנחנו רוצים לעבוד איתם ביחד

דוד ביטן: עוד שבועיים?     

אסף לוי: אני מעריך שכן

יסמין פרידמן: זה כמו קול קורא?     

אסף לוי: קול קורא

אסף לוי:  זה נוהל תמיכה

אסף לוי:  אתם צריכים להיות שותפים איתנו בהחלטות

דוד ביטן: אתם שמים גם את הנוהל של מי שרוצה לעזוב באותו אחד?     

אסף לוי: זה ייקבע בתקנות שיובאו לשולחן הזה, אדוני

אסף לוי:  אני חושב שאדם שצריך לקבל את ההחלטה האם לעשות את ההשקעה או לפרוש, צריך לראות את שני הקריטריונים מול העיניים באותה נקודת זמן

אסף לוי:  לכן, אנחנו מנסים לסנכרן את זה

משה אבוטבול: חשוב לנו להגיד בצורה הברורה ביותר, אדוני יו"ר הוועדה: אנחנו לא נעודד פרישה מהענף הזה; אנחנו נרצה לחזק את הענף הזה ונרצה שהם ימשיכו, כולל הקטנים שצחי מדבר עליהם כל הזמן, שגם אותם אנחנו רוצים בתוך המאגר

משה אבוטבול:  לכן, חשוב לתת לנו חיזוק

דוד ביטן: זה לא קשור

דוד ביטן:  אני אגיד לך איפה הבעיה: אין למושבניקים מספיק מרחב בשטח אז הם צריכים לאחד לולים

דוד ביטן:  לא כולם מעוניינים בזה, ולכן אלה שלא מעוניינים בזה – יפרשו

דוד ביטן:  אין מה לעשות כנגד זה, לא תמיד זה מסתדר

דוד ביטן:  זו הבעיה האמיתית, לדעתי

משה אבוטבול: כשהיה לחץ כלכלי – ברוך השם, היו מקרים שמתוך רצון ומתוך ששון הם התאחדו

דוד ביטן: אני מקווה שהם יתאחדו, אבל אתה לא יכול להכריח אותם להתאחד

דוד ביטן:  לגבי המועדים – אני מציע שלא ניכנס לזה

דוד ביטן:  בואו קודם כל נראה איך מתקדם הנוהל ואיך הדברים מתקדמים, ואז יביאו את זה לדיון בוועדה אחרת

עופר כסיף: דבר אחד שנאמר פה ומטריד מאוד, אפרופו רווחתם של החקלאים: לפי מה שאני מבין, כבר עכשיו הם כמעט נמצאים בפני שוקת שבורה

עופר כסיף:  השאלה היא: מה עושים כדי שהם לא ימצאו את עצמם, מחר או מוחרתיים - - -     

דוד ביטן: שוקת שבורה לא קשורה למענקים האלה

עופר כסיף: הם אומרים שכן

דוד ביטן: מי זה מוטי אלקבץ? מה תפקידך?     

מוטי אלקבץ: מזכיר ארגון מגדלי עופות

דוד ביטן: ואלה שיושבים מולי?      

בן עיון: אנחנו חקלאים עצמאיים מהתאחדות המלאכה והתעשייה

בן עיון:  אנחנו מייצגים לא מעט חקלאים קטנים

דוד ביטן: בואו נתחיל עם מוטי אלקבץ, מזכ"ל ארגון מגדלי העופות

מוטי אלקבץ: כבוד היו"ר, אני שמעתי כאן גם את חבר הכנסת כסיף ואת חברת הכנסת פרידמן

מוטי אלקבץ:  הנושא לא נידון בוועדת החינוך שעות על גבי שעות – הוא הובא על ידי השר הקודם בבליץ, שהעביר אותו בלי שום התייחסות והקשבה - - -     

יסמין פרידמן: 12 שנה - - -     

דוד ביטן: אחרי שנותנים להם לחיות כמו שאת רוצה – לא שוחטים אותם? שוחטים אותם

יסמין פרידמן: אבל למה הם צריכים לסבול?     

דוד ביטן: אף אחד לא צריך לסבול, אבל כל הנושא הזה הוא בעייתי מבחינת צער בעלי חיים

דוד ביטן:  זה המצב

משה אבוטבול: גברת פרידמן, אנחנו בקושי 12 שבועות בתפקיד ואנחנו מטפלים בזה

משה אבוטבול:  ישבנו בפגישה שלוש שעות בשבוע שעבר

משה אבוטבול:  אנחנו בעד; אנחנו לא באים ממקום לא טוב

דוד ביטן: זה נושא טעון, כנראה

דוד ביטן:  אין מה לעשות

מוטי אלקבץ: כן, זה נושא טעון בהחלט

מוטי אלקבץ:  זה הובא בבליץ על ידי שר החקלאות הקודם, פורר, כחלק ממדיניות שלו שמטרתה הייתה לבטל את התכנון בענף

מוטי אלקבץ:  כך הוא חשב שהוא מוביל אותנו לשוקת שבורה, תרתי משמע

מוטי אלקבץ:  כשאתם אומרים שזו עובדה שביצים שגדלות בלול חופש הן בריאות יותר - -      

יסמין פרידמן: אלה לא כלובים

יסמין פרידמן:  זה לא חופש

קריאה: יש אינסוף מחקרים בנושא, מוטי

מוטי אלקבץ: זו לא עובדה

מוטי אלקבץ:  רוב הלולים בטורקיה, אם לא כמעט כולם, הם לולי סוללה

מוטי אלקבץ:  באותה המידה שאתם רוצים לחסל את הענף הזה כאן - -      

דוד ביטן: אף אחד לא מחסל את הענף

משה אבוטבול: להיפך

מוטי אלקבץ: אז מי שרוצה כבד אווז היום, אוכל כבד אווז שמגודל בירדן ובהונגריה

מוטי אלקבץ:  אני מבין את ארגוני צער בעלי החיים, שבסופו של יום לא רוצים שנאכל מוצרים מן החי אלא רק מוצרים מן הטבע

מוטי אלקבץ:  זו הדת והאג'נדה שלכם, אבל אנחנו לא שם

קריאה: זה לא נכון

יסמין פרידמן: 89% מהישראלים, לא מהארגונים

מוטי אלקבץ: אנחנו ניהלנו משא ומתן קשוח מול משרד החקלאות הקודם

מוטי אלקבץ:  בסופו של יום – הבאנו הסכם, שאכן קבע שיהיה שם תקציב של 380 מיליון ₪ לשדרוג השלוחה, ועוד 100 מיליון ₪ לפדיון

מוטי אלקבץ:  מאז לא נעשה דבר

מוטי אלקבץ:  אנחנו נמצאים היום במצב שבו לא מעט לולים סגורים

מוטי אלקבץ:  חקלאים, שזו פרנסתם העיקרית, היחידה – מטה לחמם נשבר

מוטי אלקבץ:       כדי לקדם את הרפורמה יש תהליך שהוא סטטוטורי; צריך להכין את אזורי הגידול, זה לא קורה ביום אחד

מוטי אלקבץ:  כמה שנדחוף – אנחנו תלויים ברצונם של פקידים במשרד הפנים, באיכות הסביבה או בכיבוי אש

מוטי אלקבץ:  כדי להגיע לנקודה שבה אנחנו יכולים לבנות את הלולים ולהעביר את העופות מהלולים הישנים ללולים החדשים - - -     

דוד ביטן: מה לוח הזמנים מהרגע שבו אתה מקבל את הכסף?      

מוטי אלקבץ: אני אתן לך דוגמה: יש מגדלים שאזור הגידול שלהם הוא במושב אביבים

מוטי אלקבץ:  כדי לקבל אישור אכלוס מהשירותים הווטרינריים, הם צריכים להביא היתר תשתיות

מוטי אלקבץ:  הם תקועים מזה מספר חודשים באותה הנקודה, כאשר לא הם אלה שתוקעים את זה

מוטי אלקבץ:  אלה גופים שאין לנו יכולת להשפיע עליהם

אסף לוי: אני אחדד, אדוני

אסף לוי:  מה שמוטי אומר הוא שהחסם כרגע הוא לא התקציב, אלא בעיות סטטוטוריות לבניית הלולים

אסף לוי:  גם אם הנוהל יהיה באוויר – ההוצאה תהיה של 25-30 מיליון ₪, ולא של 380 מיליון ₪

אסף לוי:  כרגע, החסם העיקרי הוא התכנון וקבלת היתר בנייה, ועיקר הבעיה הוא המשרד להגנת הסביבה, שלא נותן את ההיתרים בגלל שאין פתרון קצה לזה ולעופות

עופר כסיף: איך מתגברים על זה?     

אסף לוי: מנסים למצוא פתרונות

אסף לוי:  אנשי התכנון במשרד עובדים מול המשרד להגנת הסביבה - - -     

עופר כסיף: השאלה שמטרידה היא איך מוצאים את האיזון הראוי בין החלטה שכבר התקבלה - - -     

דוד ביטן: אבל צריך לקדם תהליכי שינוי תב"ע או רק היתר?     

מוטי אלקבץ: בחלק מהמקרים בהחלט צריך שינוי תב"ע

מוטי אלקבץ:  זה תהליך שיכול לקחת מספר שנים

דוד ביטן: להקים לול לוקח מספר שנים?     

אסף לוי: להקים לול לוקח עד עשרה חודשים

אסף לוי:  לקבל את ההיתר במדינת ישראל יכול לקחת שלוש שנים

דוד ביטן: להקים את הלול לא לוקח עשרה חודשים

דוד ביטן:  להקים לול זה בדיוק חודש ימים

קריאה: אתה ניסית?     

דוד ביטן: לא, אבל נראה לי הגיוני שזה ייקח חודש ימים

דוד ביטן:  מה יש פה? אתה מתחיל להזכיר לי את בית ראש הממשלה, שלוקח ארבע שנים לחדש בו את הקירות

עופר כסיף: אולי אפשר להשתמש בבית ראש הממשלה בינתיים בשביל עופות, כפתרון זמני

משה אבוטבול: עופר, סיכמנו בלי עקיצות

אסף לוי: בטח שלא לוקח חודש לבנות את הלול

דוד ביטן: לבנות את הלול? לא נראה לי בעייתי

אסף לוי: לא נראה לך? אז אני אשמח שכבוד היו"ר יבוא ויבנה לול אחד בשלושה חדשים

ששון גואטה: אתה מתכוון ללולים שהיום אנחנו מגדלים בהם את העופות

ששון גואטה:  בזה אתה צודק

ששון גואטה:  הלולים המשודרגים, המודרניים, דורשים עבודה אחרת: זה יותר מחשוב, הכל אחרת שם

ששון גואטה:  זה לא לוקח חודש

דוד ביטן: מה הקשר למחשוב?      

יסמין פרידמן: מתי יצאה האיגרת הזו? אני חושבת שחשוב שנשמע את תמיר, כי הוא יסביר מתי יצאה האיגרת וכמה שנים היו להתכונן לעניין הזה

דוד ביטן: הסמנכ"ל, אתה יכול לתת לנו נייר מסודר? לדעתי זה לא שינוי תב"ע אלא שינויי היתר

דוד ביטן:  מותר לבנות לולים במושבים, נכון?      

בן עיון: לא

בן עיון:  אסור בכל מקום

בן עיון:  אני תכף אסביר, אדוני

דוד ביטן: אנשי המקצוע, אני פונה לסמנכ"ל משרד החקלאות

דוד ביטן:  אתם מדברים בשמו? אתם בסך הכל לשכות המסחר, זה הכל

בן עיון: אנחנו התאחדות המלאכה, אדוני

בן עיון:  אני חקלאי בעצמי

בן עיון:  זה דיון של ענף ההטלה, אנחנו גם צריכים לדבר

דוד ביטן: הדיון הזה לא נעשה לבקשתכם, הוא נעשה באופן כללי

דוד ביטן:  תן לאנשי המקצוע לסיים לדבר

דוד ביטן:  אני רוצה להבין דבר אחד: יש לך אפשרות לתת לוחות זמנים לבניית הלולים?     

אסף לוי: הכל תלוי בתכנון

דוד ביטן: כולל התכנון

אסף לוי: המשרד קידם 26 משטחים בצפון שלא מספיקים לכולם

אסף לוי:  כרגע יש עוד 28 משטחים שתקועים - - -     

דוד ביטן: אסף, למה אתם לא עושים את זה? מה הבעיה? קחו מהתקציב של ה-380 מיליון ₪ ותעשו את השינויים האלה

דוד ביטן:  שהמשרד יגיש את התכניות האלה, לא האנשים

דוד ביטן: המשרד עשה את זה, וכרגע הגנת הסביבה עוצרת את זה בגלל בעיה של פתרון קצה

דוד ביטן:  ד"ר רותי פרום, מנהלת הרשות לתכנון, פועלת ימים כלילות ולילות כימים כדי למצוא את הפתרונות

דוד ביטן: זו הוועדה המחוזית רק של הצפון? כולם בצפון?     

אסף לוי: 70% מהמטילות נמצאות בצפון, אבל הבעיה היא לא רק של הצפון

אסף לוי:  רוב הפעילות של המשרד כרגע הייתה בצפון, כדי להסדיר שם את המשטחים

דוד ביטן: הבנתי

דוד ביטן:  מי זה מולי לויט?     

שמואל לויט: אני בשלב זה מוותר, אחרי זה אדבר

דוד ביטן: אתם רוצים לדבר? בבקשה, קצר

בן עיון: תודה רבה, אדוני

בן עיון:  צחי בן עיון, אני חקלאי ויו"ר ענף עצמאים בהתאחדות המלאכה והתעשייה

דוד ביטן: אתה מגדל לולים?     

בן עיון: בטח

בן עיון:  אני גם עו"ד מזה 23 שנים, שמתמחה בתכנון ובבנייה, בין היתר

בן עיון:  קודם כל, אדוני צריך להבין שאנחנו באים לפה אחרי אירוע מאוד קשה, של שנה וחצי של ממשלה שהייתה לאומתית

בן עיון:  ההסכם הזה שמדברים עליו נעשה ב-15 ליוני 2022

בן עיון:  ההסכם נחתם בכפייה, בלחץ ובכל מה שתגדיר, כי יש בהסכם הזה המון פגמים

דוד ביטן: הסכם זה לא לפי מה שאתם רוצים; הסכם זה פשרה

בן עיון: הסכם זה פשרה, אבל אף אחד לא שאל את החקלאים העצמאיים הקטנים מה טוב להם ומה לא טוב להם

בן עיון:  אדוני, כשיוצאים לרגולציה, למהפכה כזו גדולה – צריך לוודא שיש שני צדדים למטבע

בן עיון:  אנחנו מגדלים את המטילות שלנו בחדווה ובשמחה; טוב להן בלולים שלנו, בניגוד לטענות של צער בעלי חיים

יסמין פרידמן: זה מיותר לחלוטין

דוד ביטן: בוא לא נשאל את התרנגולות

דוד ביטן:  זה לא טיעון

בן עיון: עד דצמבר 2021, המדיניות העיקרית של מדינת ישראל הייתה לולי רפורמה עם כלובים

בן עיון:  בדצמבר 2021 הגיע השר פורר ופתאום שינה מדיניות באופן קיצוני, מקצה לקצה

בן עיון:  היום באירופה, 50% בלבד נמצאים בלולי חופש; בארה"ב הגדולה, 24%-25% בלבד נמצאים בלולי חופש; ואנחנו, במדינת ישראל, שאין לנו בעיות ביטחון – מיד לעבור ללולי חופש?      כשאתה רוצה ממני שאני אעבור ללולי חופש, ואני מגדל בלולים מסורתיים – אתה צריך לתת לי זמן להתארגן, הוראות מעבר נאותות ותקציבים, ואתה צריך לאפשר לי לקבל היתרי בנייה

בן עיון:  אותה איגרת וטרינרית היא מתאריך 24 לאוקטובר 2019

בן עיון:  האיגרת עוסקת כל כולה בלולי כלובים; היא מדברת על היתרי בנייה ועל שינוי תכניות בניין עיר

בן עיון:  כדי לשנות תב"עות במושבים שנמצאים בסמיכות לשמורות טבע ולאזורים פתוחים – אם זה רק היתר בנייה, מדובר בשלוש-ארבע שנים; אם זו תכנית תב"ע, מדובר בשש או שבע שנים

דוד ביטן: היתרי בנייה זה לא שלוש או ארבע שנים

דוד ביטן:  גם אני מתמצא קצת בתחום

בן עיון: אני ממשיך, אדוני

בן עיון:  אנחנו בוועדת הכלכלה ואנחנו מדברים על כלכלה, אדוני

בן עיון:  כדי לקבל היתרי בנייה, אני נדרש להגיע לאדריכלית אחת שהווטרינר מפנה אותנו אליה, שהיא דורשת מאיתנו 50,000-70,000 ₪ לבקשה להיתר בנייה

בן עיון:  איך אני יכול, כחקלאי פשוט, לשלם 50,000-70,000 ₪ לבקשה להיתר בנייה, כשלא נותנים לי תקציבים ולא נותנים לי לזוז?      רוב רובם של החקלאים מגדלים בלולים במקום שבו לא ניתן לבנות את הלול

בן עיון:  אנחנו נדרשים לצאת לאזורי גידול, ואין בנמצא אזורי גידול

בן עיון:  יוצאים לרפורמה שבעיקרה היא כלובים; עכשיו עברו ללולי חופש, ולא נותנים לנו פתרונות

בן עיון:      אדוני, כרגע אני מדבר על בעיה חמורה, כתוצאה מכל מה שאמרתי, לאנשים בשתולה, בזרעית, בצוריאל, בפקיעין, באלקוש, לא משנה מאיפה

בן עיון:  במרכז הארץ יש לי את גדעון הרמלין ממושב בית חנן, בן 70-80, שמתחנן לגדל גידול אחרון

בן עיון:  למה? בגלל שיצאו לרפורמה של אזורי חופש

בן עיון:      עם כל הכבוד – נתנו פה כוח לווטרינריה שהוא לא שלה

בן עיון:  אם אדוני יעיין באיגרת, הוא יראה רק תכנון ובנייה; שום דבר שקשור לבריאות העוף

בן עיון:  אנחנו מפוקחים על ידי מועצת הלול

בן עיון:  לכן, אני מבקש שאדוני יעזור לנו בהיבט הזה: שיהיה דיון לפני הפגרה בוועדת החינוך, שבו נוכל לדון בנושא של האכלוסים

בן עיון:  תודה גם לסגן שר החקלאות הנכבד על הדיון הזה ועל העזרה שלך

בן עיון:      אני עובר לנקודה הבאה: מחיר הביצה

בן עיון:  ענף ההטלה סובל מריכוז מטורף: מחיר הביצה שאנחנו, החקלאים הקטנים, מקבלים – הוא לא מחיר הביצה שעלה ביולי ובפברואר

בן עיון:  מחיר הביצה לצרכן עלה ב-22%

בן עיון:  היינו אמורים לקבל 18 אגורות, אבל אנחנו מקבלים בקושי 4 או 5 אגורות

בן עיון:  למה? כי החבר'ה שיושבים בארגון העופות, וגם אתה, ששון גואטה – לא דואגים לקטנים

בן עיון:  אני רוצה את העזרה של אדוני, כדי שנוכל לקבל את תשלום התערובת

בן עיון:  אני משלם על התערובת

בן עיון:  מחיר הביצה עלה ב-22%, ואני מקבל 4-5 אגורות, במקום 18 האגורות שמקבלים המשווקים; המשווקים מחליטים עלינו, על איך נתפרנס

בן עיון:       אדוני, זו האחריות של ועדת הכלכלה לוודא שיש לנו איך להתפרנס בענף ההטלה, ולא לדבר בתיאוריות

יסמין פרידמן: למה זה קורה? זה חשוב

דוד ביטן: תכף אנחנו נתייחס לזה

דוד ביטן:  את לא היית בכל הדיונים

בן עיון: אדוני - - -     

דוד ביטן: רגע

דוד ביטן:  עם כל הכבוד, זו ועדה של ח"כים

דוד ביטן:  אם חבר כנסת רוצה לדעת משהו – אני אענה לו

בן עיון: אדוני, בסעיף 4 לאותו הסכם פגום מה-15 ליוני 2022, בפעם הראשונה בענף ההטלה, באופן אבסורדי – שינו את מה שהיה נהוג

בן עיון:  מחיר התערובת בפברואר 2022 עלה בעשרות אחוזים; אם פעם הייתי משלם על טון תערובת 1,100 ₪, היום אני משלם 1,850 ₪

עופר כסיף: זה בגלל המלחמה, נכון?     

בן עיון: כן

בן עיון:  מה החליטו בהסכם הזה? - - -     

דוד ביטן: הבנתי את הבעיות

בן עיון: יש לי עוד נקודה אחרונה

דוד ביטן: נגמר הזמן שלך

דוד ביטן:  בפעם הבאה תדבר יותר מהר ויותר מתומצת

דוד ביטן:  70% מהמחיר של הגידולים הוא נושא הגרעינים

דוד ביטן:  זה נובע מכל מיני סיבות, ופה אנחנו צריכים לראות מה אנחנו עושים על מנת להוריד את המחיר לצרכן בתחום שקשור לזה

דוד ביטן:  דיברתי על זה עם שר האוצר ואנחנו לא נעזוב את העניין הזה, כי זה מוריד את כל המחירים במשק בתחום הזה של החקלאות

דוד ביטן:  לכן, זה לא עכשיו לדיון

דוד ביטן:  זה דיון שאנחנו יודעים לגביו; הוא משפיע על גידול הביצים והעופות של כולם

דוד ביטן:       משרד החקלאות, רצית להתייחס? בבקשה

דוד ביטן:  << דובר >> אס     

אסף לוי: רציתי רק להגיב לדבריו של צחי - - -     

משה אבוטבול: אני רק מבקש שתציין את ההישג לכל החברים היקרים אצל שר האוצר, לגבי הנושא של הביצים מחו"ל ונושא האירוז

משה אבוטבול:  חשוב מאוד שיידעו שגם השר, גם אני וגם הצוות המקצועי מאוד מעריכים את העבודה שלכם ולא נותנים שזה יתפספס

דוד ביטן: בוא נעזוב את הקומפלימנטים ונפתור את הבעיה; מרוב קומפלימנטים בסוף הם לא יפתרו לנו את הבעיה

אסף לוי: תודה רבה אדוני

אסף לוי:  כמה מילים על מה שצחי אמר: החקלאים הגיעו להסכם לא מרצון אלא מהכרח, בגלל הסיפור של האיגרת, אבל נעמיד דברים על דיוקם מבחינת המשרד ומבחינת החוק: המחיר לביצה למגדל אף פעם לא היה מפוקח ואף פעם לא נקבע; ההסכם לא שינה כהוא זה ביחסים - - -     

בן עיון: אתה טועה ומטעה

בן עיון:  ב-2016 היה מסמך

בן עיון:  אדוני, היה מחירון של מגדל יצרן סיטונאי-קמעונאי

בן עיון:  בעד מי אתה? בעד הגדולים או בעד הקטנים? תגיד לנו

אפרת דוד: הוא מדבר על המצב המשפטי, ומבחינת המצב המשפטי לא היה - - - מפוקח למגדל

אסף לוי: אדוני היו"ר, המחיר למגדל אף פעם לא נקבע בחוק, בניגוד לענף החלב, שבו המחיר - - -     

דוד ביטן: זה נכון שהמחיר הוא 4 אגורות? והמשווקים 18 אגורות?     

אסף לוי: המחיר למגדל נקבע ביחסים בין המשווק לחקלאי, והחקלאי יכול לעבור למשווק, בהתאם שהוא מודיע למועצת הלול שהוא יכול לעבור - - -     

דוד ביטן: מי זה המשווק? אלה הקיבוצים?     

אסף לוי: יש מעל ל-32 משווקים - - -     

בן עיון: לא, יש ארבעה-חמישה ששולטים בהכל, אתה יודע את זה

בן עיון:  אי אפשר לעבור; בוא תנסה לעבור משווק

דוד ביטן: למה יש הבדל כזה גדול בין המשווק לחקלאי? זה מעניין אותי

דוד ביטן:  אחר כך זה ממשיך הלאה לסופר

דוד ביטן:  כמה עולה היום ביצה?     

אסף לוי: לסופר זה לא ממשיך

בן עיון: בסופר ביצה עולה בערך שקל, או יותר

אסף לוי: בסופר, המחיר לצרכן נקבע בחוק פיקוח מוצרים ושירותים

אסף לוי:  זה המחיר המפוקח היחידי בענף הביצים

דוד ביטן: של הביצה?     

אסף לוי: הביצה עצמה מפוקחת

דוד ביטן: אז מי מרוויח את ההפרש בין 4 ₪ ל-1 ₪?      

אסף לוי: אני לא מכיר את הנתונים שהוא אומר, של ה-4 ₪

אסף לוי:  מה שכן נקבע בהסכם הוא שהמחיר לביצה למגדל כן ייקבע בחוק בהתאם לעלויות הגידול

אסף לוי:  המפקחת על המחירים במשרד עובדת כרגע על טיוטת התקנות, שצריכה להגיע כתקנות לאישור הבית החשוב הזה

אסף לוי:  ההסכם לא שינה שום דבר משפטי ביחסים - - -     

דוד ביטן: כמה היום מקבל חקלאי על הביצה?     

אסף לוי: יש מחיר שמחושב על ידי ממוצע גודל הביצה, בין S ל-XL

אסף לוי:  המחיר על פי התחשיב, אם אני לא טועה, הוא בסביבות 57 למגדל

בן עיון: הלוואי, אדוני

בן עיון:  אנחנו מקבלים סדר גודל של 44 אגורות

אסף לוי: נכון, זה המחיר למשווק, טעיתי

דוד ביטן: אתה מדבר על 4 אגורות והוא מדבר על הרבה יותר

אסף לוי: אני מדבר על ההפרש של התוספת שניתנה

אסף לוי:  המחיר לצרכן עלה באחוזים שעליהם מדבר חברי, צחי, ועיקר העלייה הייתה בגלל הגרעינים

אסף לוי:  טענתו היא שהמשווק לא משלם לו את העלייה

קריאה: בגלל שהוא מביא כמות קטנה לעומת אחרים

דוד ביטן: אני רוצה להבין: החקלאי הקטן, לא הקיבוצים וכל אלה - - -     

בן עיון: אין קיבוצים בענף ההטלה

דוד ביטן: מי זה הגדול?     

אסף לוי: אין מגדלים גדולים

בן עיון: יש ענקיים, בוודאי

אסף לוי: יש מגדלים שיש להם מכסות גדולות שהם קנו לאורך השנה

אסף לוי:  הענף מנוהל על ידי מכסות פרטניות

אסף לוי:  יש שני סוגי מגדלים: מגדלים שנהיו גדולים על סמך זה שהם קנו מכסות בשוק החופשי - - -     

דוד ביטן: והם מקבלים מחיר אחר?     

אסף לוי: לא

אסף לוי:  היום המדינה לא נכנסת ביחסים בין המגדלים למשווק

דוד ביטן: למה שלא ניכנס אם זה משפיע על המחיר הסופי?     

אסף לוי: עכשיו אנחנו נכנסים

אסף לוי:  המחיר הסופי לא משתנה

דוד ביטן: נוכל להוריד את המחיר הזה

דוד ביטן:  אם אני מדבר עם שר האוצר על זה שאנחנו צריכים לפתור את הבעיה של הגרעינים – אם נפתור אותה, זה לא ירד?      

אסף לוי: זה ירד אוטומטית

דוד ביטן: אז אפשר להוריד את המחיר לצרכן

אסף לוי: יש קשר ישיר בין עלויות הגידול

אסף לוי:  המשרד נכנס למקטע בזכות ההסכם, כדי שייקבע מחיר מינימום למגדל, שיתבסס בדיוק על מה שאדוני מדבר עליו: אם העלויות עולות – זה יעלה, ואם העלויות יורדות, בזכות העבודה של אדוני – המחיר למגדל ירד, ולכן גם המחיר לצרכן ירד

אסף לוי:  יש קשר ישיר בין השניים

בן עיון: אבל הוא לא ענה לשאלה

משה אבוטבול: צחי, זה פותר את הבעיה

משה אבוטבול:  אם אנחנו נגיע למצב כזה שהמגדל, גדול או קטן, תמיד מקבל את סכום המטרה הזה – אתם תהיו אמורים לצאת מרוצים

קריאה: בינתיים עלה ביולי ובפברואר

משה פינטו: כבוד הרב, יש משהו שפקששנו בכל הסיפור הזה

משה פינטו:  אני רוצה להגיד לך שהוועדה הזו תמיד הייתה ידידותית למגדלים לאורך השנים

משה פינטו:  קרה פה מקרה שצחי תיאר אותו בלשון המעטה: כיסחו אותנו

משה פינטו:  לגופו של עניין, מחיר הביצים עלה בזכות זה שבאמת נעשה חישוב אמיתי לכך שמחיר הביצים היה צריך לעלות

משה פינטו:  מכיוון שאין איזה שהוא מדרג מסוים – רוב המשכירים שאין להם יכולת לגדל השכירו את זה למגדלים אחרים, ולא מקבלים את התמורה עבור המחיר של הביצה

דוד ביטן: זה לא קשור להסכם הזה

דוד ביטן:  מה שאתם מדברים עליו קשור לעלויות שאתם מקבלים וליוקר המחיה; הוא לא קשור לנושא גידול העופות

דוד ביטן:  אנחנו רוצים לטפל בשני הדברים

דוד ביטן:  בישיבה הבאה אני מבקש את יו"ר הוועדה המחוזית של הצפון, שאחראי על אישור התכניות בעניין הזה, את מנהלת המחוז ואת הוועדה המחוזית של המשרד לאיכות הסביבה

דוד ביטן:  לא יכול להיות שייקח שלוש שנים לבנות לול

קריאה: ארגוני בעלי החיים גם מבקשים לדבר

דוד ביטן: אין צורך, כי כולנו עובדים בשבילכם עכשיו

דוד ביטן:  אתם צריכים להתחיל לחלק את התקציב באופן מדורג, לפי בנייה וכו'

דוד ביטן:  תוציאו את ההוראות האלו ותגמרו את העניין

אסף לוי: אנחנו על זה

דוד ביטן: חודש?     

אסף לוי: חודש

דוד ביטן: אז את הוועדה הבאה נקיים בעוד חודש, יחד עם הוועדה המחוזית ועם איכות הסביבה

דוד ביטן:  אני רוצה לדעת, איפה מנהל השירותים הווטרינרים, לגבי הטענה שלפיה יש רק אדריכל אחד שרשאי לעשות את זה?     

אברהם כץ: אני מבקש מצחי לחזור בו ממה שהוא אמר על זה שאני מפנה לאדריכלית אחת, אלא אם כן יש לו הוכחה

בן עיון: לבקשתך, ד"ר רם כץ, אני יודע שכל האזור עובד רק עם אדריכלית אחת

בן עיון:  האם אנחנו יכולים לעבוד עם עוד אדריכלים?      

ששון גואטה: עובדים גם עם עוד אדריכלים

משה אבוטבול: צחי, הרווחת פה משהו אחד: שמעת במו אוזנייך שאפשר לקדם את העניין עם כל אחד, גם אם לא ידעת מזה

משה אבוטבול:  עכשיו, בואו נראה איך אתה מזרז את בניית הלולים

בן עיון: ד"ר רם כץ, אני לא ידעתי שמותר ללכת לעוד אדריכלים

בן עיון:  כולם הפנו אותנו לאותה אחת

דוד ביטן: לגבי המחיר: נעזוב את העניין של הגרעינים, שמטופל במערכתי, ויטופל; לא יעזור למשרד האוצר בעניין הזה

דוד ביטן:  אני רוצה שהפיקוח על המחיר לא יהיה בסוף, אלא גם באמצע: שיהיה פיקוח על המחיר שהמשווקים וגם הקמעונאים יכולים לקבל

משה אבוטבול: כאשר אותו אחד מגדל את התרנגולת ומביא לה אוכל, אין הבדל בינו לבין זה שמאכיל 50,000, שהוא נותן להן את אותו המחיר היקר של האוכל

משה אבוטבול:  לכן, בנושא הזה יש עיוות מסוים

משה אבוטבול:  צריך לראות שבדרך לא מקבלים רק הגדולים אלא גם הקטנים, ואז אנחנו מוחקים את הפעילות של צחי מכל האזור

עופר כסיף: אני רוצה בבקשה לשאול את ד"ר גושן, מהו אחוז הלולים הקיימים היום שעומדים בתנאים של האיגרת היום, ובכמה תרנגולות מדובר? ואם אפשר, אדוני היו"ר, בכל זאת לשמוע את הנציגים של אנימלס בהקשר הזה – אני אודה לך

ברוך שניר: מי שלא מגדל כרגע לול חופש – אין לו היתר אכלוס

דוד ביטן: אפשר לדון בנושא המועדים רק לאחר שנדע מה ההתקדמויות

עופר כסיף: יש לך את הנתונים?     

תמיר גושן: יש לי את הנתונים

תמיר גושן:  קודם כל, אני ד"ר תמיר גושן, מנהל השירותים הווטרינריים

תמיר גושן:  נמצא עמי ד"ר רם כץ, הרופא הראשי לבריאות העוף

תמיר גושן:       אתחיל ואומר שכ-70% מהמטילות במדינת ישראל, הנמצאות במשהו כמו 85%-90% מהלולים, חיות בתנאים שאינם לפי האיגרת

תמיר גושן:  בניגוד למה שנאמר כאן, האיגרת אינה מתייחסת לרווחת העוף; היא מתייחסת לנושא התשתית והתפעול של הלול, כך שנוכל להבטיח את בריאות בעלי החיים, מניעת התפשטות מחלות ושליטה על מחלות, שחלקן גם עוברות לבני אדם

תמיר גושן:  זו תכלית האיגרת

תמיר גושן:  שלב א' שלה היה ב-2014, ושלב ב', שאני חתום עליו, יצא ב-2019, ובו נקבעו מועדים על פי שלבי תכנון ובנייה, בהתאם לשלושה מסלולים שבהם נמצא הלול

תמיר גושן:       ישנם יישובים שבהם לא הייתה תב"ע, ולהם ניתן זמן ארוך יותר, וישנם יישובים שבהם כבר היו היתרי בנייה, ולכן להם ניתן זמן קצר יותר

תמיר גושן:  בסך הכל מדובר, בשלב הארוך יותר, מ-2019; כ-8 שנים להשלמת כל המהלך

תמיר גושן:  אבני הדרך הן שלבים בתהליכי תכנון ובנייה, על מנת להוכיח שהאדם שמפעיל לול ימשיך להפעיל את לולו, שאינו עומד בדרישות הבריאותיות, כשהוא נמצא במסלול לבניית לול שעומד בדרישות

תמיר גושן:  בדרישות באיגרת אין דבר וחצי דבר לגבי נושא תכנון ובנייה

תמיר גושן:  שלבי ההתקדמות ושלבי הבחינה של ההתקדמות הם כן לפי תכנון הבנייה, אבל לא הדרישות באיגרת

תמיר גושן:      האיגרת מבוססת על חקיקה משנת 1981

תמיר גושן:  הנחיצות של הקמת הלולים, בהתאם לחקיקה זו, הוכחה לנו שוב באירוע הגדול של שפעת העופות בשנה שעברה במרגליות, בו נוכחנו כולנו במה שנאמר על ידי השירותים הווטרינריים במשך שנים: במבנה הפיזי הנוכחי של התשתיות של ענף ההטלה, היה ותתפרץ כאן מחלה קשה – אנחנו לא נוכל להשתלט עליה ולמנוע את ההתפשטות שלה

תמיר גושן:  יתרה מכך, בשנים האחרונות, כשמדברים על רווחה, צריך לזכור שלצד הרווחה יש גם את נושא בריאות העוף ואת ההשפעה על בריאות האדם

דוד ביטן: למה אתם לא נותנים לזה קדימות בתב"עות ובכל מה שצריך? אתם משרד ממשלתי, אתם יכולים לדחוף את העניין הזה

אברהם כץ: התב"עות כבר פגות תוקף

אברהם כץ:  כבר היו צריכים לחדש את רובן כי עברו שבע שנים, ואף אחד לא הגיש עליהן תכנית

דוד ביטן: אפשר לאשר תב"ע כזו במספר חודשים

דוד ביטן:  זו סתם התמסמסות של הוועדה המחוזית בעניין הזה

דוד ביטן:  הרי יש הסכמה של החקלאים, אז מי יגיש התנגדות? גם הם רוצים את זה

קריאה: איכות הסביבה הם היחידים שעושים את הצרות

דוד ביטן: אנחנו נפתור את הבעיה הזו

דוד ביטן:  המנהל קשור לעניין הזה?      

קריאה: כן

דוד ביטן: אז תזמיני לישיבה גם את מנכ"ל המנהל

דוד ביטן:  אלה הם הדברים שצריך לגמור אותם מהר, גם על פי האינטרס שלך: הנושא של הפצת מחלות, בעלי חיים והכל

דוד ביטן:  למה זה צריך לקחת שנים? אני אגיד לך: כי עד שהאוצר העביר את הכסף לעניין לקח זמן, ואז משכו את זה, כדי שלא יגידו שהם אשמים

דוד ביטן:  מספיק עם זה, צריכים לפתור את הבעיה הזו

דוד ביטן:  אני לא מאשים אתכם, אנחנו נקדם אתכם

דוד ביטן:  תסמכו עלינו שמהר מאוד התב"עות האלה יאושרו

דוד ביטן:      אני מבקש ממשרד החקלאות: למה החקלאי צריך להתעסק בזה בכלל? קחו כמה מיליונים מהתקציב של ה-380 מיליון ₪, וקחו אנשים שיטפלו בשבילם גם בתב"עות וגם בהיתרים

קריאה: רשות להקמת לולים חדשים

דוד ביטן: הם לא יקימו לכם רשות, אבל תבדקו את העניין, שכל העסק יהיה במרוכז

משה אבוטבול: אדוני היו"ר, לפני שבוע בדיוק היו אצלנו, במשרד החקלאות, כמעט 200 בעלי לולים שקיבלו הדרכה מלאה, עם דיאגרמות, על איך עושים את הפעולה הזאת

משה אבוטבול:  אנחנו נותנים הדרכה

משה אבוטבול:  מישהו מכם פה היה בהדרכה? הדרכה היא פעולה למעשה

דוד ביטן: לא צריך הדרכה, תעשה את זה בשבילם

דוד ביטן:  כמה זה כבר יכול לעלות? 70% כמעט מרוכזים בצפון

דוד ביטן:  קחו משרד אדריכלים, תעשו מרכז - - -     

אסף לוי: עשינו את זה

דוד ביטן: ששון, בבקשה

ששון גואטה: אני אעשה פה סדר בכל הנושאים

ששון גואטה:  באחד ההסכמים שהיה לנו, הם הקצו לנו 50 מיליון ש"ח; 2 מיליון ₪ לכל אזור גידול

ששון גואטה:  יצא מכרז עם קול קורא לכל מושב שרוצה להגיש, עם משרד אדריכלות שזכה במכרז עם החטיבה להתיישבות

ששון גואטה:  כל מושב שרצה לבוא ולהתקדם הגיש בקשה בקול הקורא וזכה

ששון גואטה:  אצלנו בגורן, משרד החקלאות והחטיבה להתיישבות השקיעו 2 מיליון ₪ ועשו לנו את זה; במעלה יוסף יש בחור בשם יואב כהן שמטפל לנו בעניינים - - -     

דוד ביטן: אז למה לא מתקדם כלום?     

ששון גואטה: מתקדם

ששון גואטה:  יש לנו מקומות - - -     

אסף לוי: אדוני, אלה 24  << יור >> המשטחים שדיברתי עליהם בתחילת הדיון

דוד ביטן: בואו נקבע דבר כזה, כהחלטה: אתם, משרד החקלאות, תרכזו את התב"עות, שינוי התב"עות וקבלת ההיתרים

דוד ביטן:  קחו את הכסף מה-380 מיליון ₪

דוד ביטן:  אם אתם רוצים שנדבר עם האוצר – נדבר

דוד ביטן:       דבר שני, חקלאי שלא רוצה להצטרף – נגזר דינו, במובן הזה שהוא לא רוצה להמשיך לעבוד בלולים

דוד ביטן:  זה המצב

דוד ביטן:  אין דבר כזה שאתה אומר: "פרסמנו, אף אחד לא הצטרף": מי שלא נותן קרקע ולא מצטרף לתכנית הזו – החליט שהוא יוצא מהענף, ואז הוא עובר ל-100 מיליון ₪ שבצד השני, על מנת לפתור את הבעיה לכולם

דוד ביטן:       אי אפשר לדאוג רק לחקלאים, עם כל הכבוד; אנחנו צריכים לדאוג גם לאינטרסים אחרים במדינה

דוד ביטן:  כל מושב וכל חקלאי שלא מצטרף לריכוזיות הזו, לא נותן קרקע ולא מוכן להוציא היתר – הוא בחוץ

דוד ביטן:  אנחנו נדאג שבתוך זמן קצר יהיו את הלולים האלה, כי זה גם מפיץ מחלות

דוד ביטן:  דרך אגב, האוצר לא הבין אותו: ברגע שיש מחלה – הם צריכים לפצות את החקלאים, נכון? אז מה יוצא להם מזה?      	אנחנו לא נתייחס עכשיו לנושא הזמנים; קודם כל נראה מה שלב ההתקדמות, שהוא הקובע את הזמנים

רוית גרוס: אדוני, כבר היום הם לא יכולים לעבוד - - -      

סימון דוידסון: אי אפשר לתקוע אותנו בשנות ה-50 של המאה הקודמת, התקדמנו - - -      

דוד ביטן: דבר נוסף, לגבי הפיקוח על המחיר בנושא הביצים: לדעתי הוא צריך להיות גם בהליך ביניים; הפיקוח צריך להיות גם באמצע, לא רק בסוף

דוד ביטן:  זה לא נראה לי הגיוני שמשווק גדול קובע את המחיר, זה לא יכול להיות

דוד ביטן:  הפיקוח באמצע יכול להוריד את המחיר בסוף

דוד ביטן:  לגבי הגרעינים – אין ספק בכלל שזה נושא שצריך לפתור אותו, ואני מקווה שנוכל

ששון גואטה: אדוני היו"ר, במושב מרגליות ישנם מקומות שבהם אנשים נמצאים בלי פרנסה כבר היום

ששון גואטה:  אין להם אישורי אכלוס זמניים; הם בלי אוכל כבר שנה שלמה, הלול סגור

רוית גרוס: נכון

רוית גרוס:  האיגרת גברה על התקנות

דוד ביטן: את מי את מייצגת?     

רוית גרוס: אנחנו מהתאחדות המלאכה והתעשייה

דוד ביטן: מה זה המלאכה והתעשייה? זו חקלאות

בן עיון: אנחנו הצטרפנו כדי שיעזרו לנו, אף אחד לא עוזר לנו

ששון גואטה: יש לנו שני נושאים: ברוב היישובים יש תב"עות, וכמו שאמרתי לך: יש מנהלת שעוזרת, עם אדריכלית שזכתה במכרז

ששון גואטה:  ישנם כמה יישובים מאוד בעייתיים, כמו יישוב אביבים, שיושב על הגבול, שיש לו בעיות בלעשות תב"ע: מצדו האחד הוא נמצא על גדר גבול לבנון, ומהצד שני הוא נמצא על גבול רשות שמורות הטבע

ששון גואטה:  לא מצאו לזה פתרון ולא נותנים להם אישור אכלוס

דוד ביטן: מה זה אישור אכלוס?     

ששון גואטה: לפי האיגרת יש אבני דרך

ששון גואטה:  אם אני לא עומד באבני הדרך – הם לא נותנים לי אישור אכלוס

דוד ביטן: הוא צודק

דוד ביטן:  אם הוא לא מסוגל להוציא היתרים בגלל כל מיני בעיות – תאפשרו לו לעבוד בינתיים, באופן זמני

דוד ביטן:  ברגע שעושים את כל התב"עות וההיתרים במרוכז על ידי המשרד – הם יצטרכו לפתור את הבעיות

רוית גרוס: יש תקנה שנותנת להם עד 2025- - -     

קריאה: להחריג מקרים מסוימים

דוד ביטן: זה בתקנות?      

בן עיון: אני יכול לגדל עד יולי 2025, והאיגרת מונעת ממני

דוד ביטן: אז מה הבעיה? למה אתם נגד? תנו לו היתר

תמיר גשן: צריך לעשות הפרדה בין שני דברים: יש את תקנות רווחת צער בעלי החיים, שהן רווחת המטילות

תמיר גשן:  זה דבר אחד

תמיר גשן:  התקנות שמתייחסות לנושא בריאות בעלי חיים נכנסו לתוקף בשנת 1981

ששון גואטה: אבל אתה אומר שאם יש לי היתר בנייה – אתה לא נותן לי לגדל

ששון גואטה:  מה קשור היתר הבנייה לרווחת העוף ולבריאות הציבור? השירותים הווטרינריים משתמשים בהיתר הבנייה בתור שוט

ששון גואטה:  אתה אומר לי: "תביא לי היתר בנייה – אני אתן לך לאכלס"

דוד ביטן: אם אתה אשם בכך שאין היתר – זה משהו אחד

בן עיון: אדוני, כרגע יש מאות אנשים עם לולים לא מאוכלסים

ששון גואטה: יש הרבה כפרים שאין להם לאיפה להתקדם

ששון גואטה:  מצאנו פתרון; ד"ר רם כץ בא לעזור לנו, באמת היה שם ועבד איתנו

ששון גואטה:  לוקח לנו זמן

בן עיון: אני מסכים איתו

בן עיון:  בפקיעין, מתוך 60 חקלאים - רק עשרה מגדלים

בן עיון:       \ << יור >> היו"ר דוד ביטן: << יור >>       אני חושב שהוא צודק

בן עיון:  אם הוא לא אשם בזה שאין לו היתר, והוא ניסה להוציא היתר – תן לו את האפשרות לעבוד בינתיים, עד שנפתור את הבעיה

בן עיון:  אתה לא יכול לא לתת לו לעבוד

סימון דוידסון: ואם שוב תהיה שפעת עופות ויהרגו מיליון תרנגולות? הם שוב יבואו לפה ויבקשו כסף

דוד ביטן: את רוצה שלא תהיה לו פרנסה? ניתן אותה, שהוא יתפרנס בינתיים, עד שיפתרו את הבעיה

משה אבוטבול: סליחה, תמיר

משה אבוטבול:  בגלל שאנשים פה טעונים, מאוד חשוב לי שאתה תפוגג את זה

משה אבוטבול:  תן בבקשה בירור לגבי מרגליות, פקיעין, דוב"ב; תן סטטוס על כל מקום

תמיר גשן: היישוב מרגליות התחיל להכין תב"ע כבר ב-2018, אבל הוא לא הכניס בזה לולים, למרות שהוא ידע שאין לו פתרון לכל המגדלים

תמיר גשן:  ב-2019 הוא כבר קיבל את התאריכים

תמיר גשן:  הוא ידע מתי הוא לא יוכל לקבל היתרים, והם לא עשו את זה

דוד ביטן: היישוב? מי עושה את זה? אני רוצה שאתם תעשו את זה

דוד ביטן:  אנחנו משנים את המדיניות: הכל יהיה מרוכז

דוד ביטן:  יקום משרד שיעשה את זה במרוכז לכולם, ואז לא יכול להיות שהיישוב כן ירצה או לא ירצה

דוד ביטן:  תנו אפשרות למושבים מסוימים כן לעבוד באופן זמני, עד שנתקדם

דוד ביטן:  שינוי תב"ע לא צריך לקחת יותר משנה, כולל היתר בנייה

דוד ביטן:  יש פה אינטרס של המדינה, ואם כך– אפשר להזיז את הוועדה המחוזית

סימון דוידסון: אדוני, מחזור גידול אורך שנתיים; זה הרבה מאוד זמן

סימון דוידסון:  מה זה אומר "זמנית"?     

דוד ביטן: אנחנו נעשה ישיבה בעוד חודש

דוד ביטן:  אני מבקש שתביאו לנו פתרונות - - -     

רוית גרוס: אבל מה יעשו בינתיים אלה שלא יכולים לעבוד?     

בן עיון: דוד, יש אנשים מבוגרים שלא יכולים לפרנס את הפיליפינית שלהם

דוד ביטן: אתם תטפלו בזה במרוכז

דוד ביטן:  אתם לא יכולים לצפות ממושבניק וממושב ספציפי; יש לו את האינטרסים שלו

דוד ביטן:  אתם תטפלו בזה, והאוצר ייתן לכם אפשרות לקחת מהתקציב הקיים

דוד ביטן:  אם צריך, נעשה החרגה מסוימת בעניין הזה, כדי שתטפלו בזה במרוכז

דוד ביטן:  במצב כזה, לא נשמע טענות כמו זו שהמושב לא הגיש בקשה

דוד ביטן:  תאפשרו לאנשים לעבוד בינתיים, באופן זמני

סימון דוידסון: זמני זה שנתיים

סימון דוידסון:  אלה שנתיים של סיכון לבריאות הציבור ולבריאות בעלי החיים

דוד ביטן: לגבי העניין של הוצאת ההיתרים מהר – אנחנו נדון בזה בעוד חודש

דוד ביטן:  אנחנו כבר נתחיל לברר את זה, ואני מקווה שבדיון זה ייפתר

דוד ביטן:  לאיכות הסביבה יש אינטרס כלפי הנושא של בעלי החיים לא פחות ממני

דוד ביטן:  אם הם עושים בעיות על דברים פורמליים – תבואו אליהם בטענות, לא אליי

דוד ביטן:  לגבי הפיקוח – אני מבקש שתשנו את המדיניות

דוד ביטן:  בבקשה, איכות הסביבה

סימון דוידסון: אני גלי דוידסון מהמשרד להגנת הסביבה

סימון דוידסון:  ראשית, אני שמחה שהגעתי בסופו של דבר לדיון הזה, משום שאנחנו לא זומנו אליו מלכתחילה

סימון דוידסון:  נאמר לנו שהסיבה שבגללה לא זומנו היא שהנושא היה אמור להיות מחיר הביצה, ואני רואה שזה לא מה שקרה

סימון דוידסון:  המשרד להגנת הסביבה לוקח חלק בנושא של התקנות של המטילות ובנושא של קידום הרפורמה במשק ההטלה לאורך כל הדרך

סימון דוידסון:       אני אחראית על רווחת בעלי החיים בתוך המשרד להגנת הסביבה

סימון דוידסון:  לא ניתנה הדעת, בתוך תכנון הרפורמה, על כל תחום האגרו-אקולוגיה, הטיפול בפסולת

סימון דוידסון:  ישנם מספר אתרי פסולת במחוז הצפוני שיודעים להתמודד עם פסולת חקלאית

סימון דוידסון:  זה לא מספק את המענה - - -      

דוד ביטן: מה את רוצה שיעשו עכשיו? בגלל זה לא נעשה את זה?      

סימון דוידסון: 	אני לא אומרת שלא צריך לעשות את זה

סימון דוידסון:  אני אומרת שצריכים לתת את הדעת, מכל ההיבטים

סימון דוידסון:  הדבר הזה הוא פתיר

סימון דוידסון:  מבחינת רווחת בעלי החיים וכל הטיפול בנושא לוחות הזמנים - - -     

דוד ביטן: אז תביאו פתרון לוועדה המחוזית בעניין הזה

דוד ביטן:  זה התפקיד שלכם

ששון גואטה: מצד אחד אתם רוצים - - - ללא כלובים, ומצד שני אתם עוצרים את הפיתוח

סימון דוידסון: אנחנו לא עוצרים את הפיתוח

דוד ביטן: למה לא? יש כסף, יש תקציב, יש מי שרוצה, וזה נעמד על איפה יהיה הזבל? תפתרו את הבעיה

סימון דוידסון: אין ספק שאחד מהדברים החשובים הוא לתת מענה קצה לפתרון הפסולת

סימון דוידסון:  זה חלק מהסיפור - -     

דוד ביטן: את תהיי פה עוד חודש?      

סימון דוידסון: כן

דוד ביטן: אז בעוד חודש תביאי פתרון לעניין הזה

סימון דוידסון: - - יחד עם זאת, אני מבינה שכן עולה כאן שיח המשך על נושא לוחות הזמנים שנקצבו בתוך התקנות

סימון דוידסון:  במסגרת הזו אני רוצה להבהיר שהנושא של רווחת המטילה, שנמצא בתוך הרפורמה והתקנות שנקבעו בחוק צער בעלי חיים, הוא נושא שנידון יותר מ-12 שנים בתוך האגף, וטוב מאוד שהוא נידון

דוד ביטן: הוא יידון גם עוד 100 שנים אם לא תתנו לאנשים לעשות את זה

בן עיון: איפה האיזון בין האדם לבין המטילה? אין אוכל לבני האדם שמחזיקים את הגבולות

משה אבוטבול: איכות הסביבה, אני מבין את הדברים שאת אומרת, אבל תביני שאם לא תתנו את הדעת, או עד שתתנו את הדעת – אנשים יוצאים מדעתם

משה אבוטבול:  חייבים לזרז את זה, כי אם לא תתנו לנו את פתרון הקצה שאתם אמורים לתת לנו כדי שהם יוכלו להשלים את המהלך עד הסוף - - -     

דוד ביטן: מה הבעיה לתת את הפתרון הזה?     

סימון דוידסון: אני חושבת שאנחנו, כמשרדי ממשלה, צריכים לדבר על הדברים האלה

סימון דוידסון:  בכל מקרה, כל התכנון של הרפורמה הזו היה צריך לבוא יחד עם טיפול בנושא הפסולת

דוד ביטן: מה הבעיה למצוא פתרון קצה? שמשרד האוצר ישקיע בפתרון קצה

סימון דוידסון: זה דבר שצריך להיעשות

סימון דוידסון:  - - - מייצרת 100,000 טון של פסולת - - -     

דוד ביטן: ועכשיו מה עושים עם הפסולת?      

קריאה: כדאי שלא תדעי

סימון דוידסון: יש כיום תשעה מתקנים - - -     

דוד ביטן: אז תעבירו לאותם מתקנים

דוד ביטן:  אתם רוצים לשפר את פתרון הקצה על חשבון בעלי החיים והחקלאים

דוד ביטן:  תשאירו בינתיים את מה שיש היום

דוד ביטן:  אני מודיע לצער בעלי חיים – לא יהיה שום דבר בנושא הזה אם לא יפתרו את בעיית ההיתרים

דוד ביטן:  תפעילו לחץ על משרד איכות הסביבה, שרוצה לפתור בעיה שלא קשורה לעניין

דוד ביטן:  יש היום מקומות שהזבל הולך אליהם; שילכו הלאה

סימון דוידסון: אנחנו רוצים להתקדם כמו כולם, ושלא יתקעו אותנו בשנות ה-50 של המאה הקודמת

דוד ביטן: אתם צריכים לתת פתרון

דוד ביטן:  דרך אגב, בשינוי תב"ע לא חייבים לתת פתרון מידי; משרדי הממשלה יכולים להתחייב לפתרון הקצה בטווח של שנים, ואם לא – התב"ע מבוטלת

בן עיון: בינתיים החקלאים הם בני ערובה

קריאה: בדיוק

סימון דוידסון: תאגידי ענק מחכים לביצים מלולים ללא כלובים

סימון דוידסון:  למעלה מ-2,000 תאגידים, כמו יוניליוור ונסטלה, התחייבו שהם קונים רק מלולים ללא כלובים; אם החקלאים לא יספקו להם את זה – הם ייפנו לייבוא

בן עיון: אנחנו שומרים על הגבולות; לא תאגידי הענק באירופה, עם כל הכבוד

סימון דוידסון: 15 שנים שמדברים על רפורמה, והם באים ומבקשים עוד ועוד זמן

סימון דוידסון:  אי אפשר להמשיך לתת עוד זמן

דוד ביטן: תלחצי על המשרד

דוד ביטן:  הם מעכבים את זה על טיעון שכל המטרה שלו היא לשפר את מצב איכות הסביבה

דוד ביטן:  תציעו פתרון קצה לעוד כמה שנים, אבל בינתיים תנו במקומות הקיימים, על מנת שנוכל להתקדם עם התב"עות, ואחר כך עם ההיתרים

ששון גואטה: תחלקו את הרחמים גם קצת לחקלאים, לא רק לבעלי החיים

סימון דוידסון: יש לנו המון חמלה, ויש 500 מיליון ₪ בשבילם

סימון דוידסון:  לא שכחו אותם, אבל אי אפשר לשכוח את בעלי החיים, שעבורם כל שנייה בכלוב היא סיוט והתעללות שאין כדוגמתה

קריאה: איכות הסביבה עוצרת את זה

דוד ביטן: גושן, בבקשה

תמיר גשן: תודה, כבוד היו"ר

תמיר גשן:  אכן התרנגולות שנמצאות בצפון מפרישות לשלשלת גם היום

תמיר גשן:  לא כולה הולכת למתקנים מאושרים; לצערנו הרב, חלקה מושלך בצורה לא חוקית באתרים פיראטיים, מזהם את אזורי ניקוז הנחלים ואת הסביבה

תמיר גשן:       התועלת של יצירת מתחמים היא תועלת לא רק לתרנגולות, מבחינת רווחה ובריאות העוף, אלא גם לבריאות האדם

תמיר גשן:  תרנגולות שחיות בממשק ללא כלובים סובלות פחות מסלמונלה; הביצה הישראלית מזוהמת בסלמונלה בכ-20% מהמקרים

בן עיון: אתה צריך לדייק ולא להטעות

מוטי אלקבץ: סליחה, אתה מטעה

מוטי אלקבץ:  הדו"ח של ענת וייסמן אומר בפירוש שלולי חופש הם הרבה יותר בריאים מלולים רגילים

תמיר גשן: זה מה שאמרתי

דוד ביטן: כמה עולה פתרון הקצה?     

סימון דוידסון: אני אחראית על נושא רווחת בעלי החיים, אני לא יודעת להגיד

דוד ביטן: אוקיי

דוד ביטן:  אז יכול להיות שיהיה צריך לתקצב את פתרון הקצה כבר מעכשיו, כדי שבעוד כמה שנים יהיה אותו

דוד ביטן:  תחליטו מה אתם רוצים: פתרון קצה או לפתור את הבעיה של בעלי החיים, כולל המחלות שהם מפיצים

דוד ביטן:     אנחנו נמשיך בעוד חודש

דוד ביטן:  תודה רבה, הסתיימה הוועדה

משה אבוטבול: תודה רבה לכולם

משה אבוטבול:  תודה ליו"ר הוועדה היקר